Stadium Koshien

, biasanya dikenali ringkas sebagai Stadium Koshien, ialah stadium besbol yang terletak di Kobe di Wilayah Nishinomiya, Hyōgo, Jepun. Stadium ini telah dibina bagi melangsungkan kejohanan besbol sekolah tinggi peringkat kebangsaan dan ia dibuka pada 1 Ogos 1924. Stadium ini merupakan stadium yang terbesar di Asia sewaktu ia siap dibina dengan kapasiti sebanyak 55,000.

Nama Kōshien (甲子園) terbit daripada Tikus Kayu dalam sistem kitaran Kanshi. Tahun penubuhan stadium iaitu pada tahun 1924 merupakan tahun pertama kōshi (甲子) dalam kitaran sistem tersebut. Reka bentuk stadium ini banyak dipengaruhi oleh Polo Grounds di New York City. Pada tahun 1936, stadium ini menjadi gelanggang bagi pasukan Osaka Tigers (kini Hanshin Tigers), yang kini beraksi di Liga Pusat. Pada 14 Februari 1964, Hanshin, yang merupakan pemilik Tigers telah memperoleh hak nama terhadap stadium ini.

Selain aksi Kejohanan Besbol Sekolah Tinggi Peringkat Kebangsaan yang berlangsung pada bulan Ogos, stadium ini juga melangsungkan Kejohanan Undangan Besbol Sekolah Tinggi Peringkat Kebangsaan pada setiap tahun pada bulan Mac. Kedua-dua kejohanan itu secara ringkasnya dikenali sebagai Kōshien. Kejohanan sekolah tinggi telah diberi keutamaan lebih dengan mana-mana aksi kejohanan yang berlangsung itu memaksa Tigers untuk menunda perlawanan mereka yang bertindih. Selain itu, ia juga mengacarakan perlawanan kejohanan bola sepak Amerika di peringkat kolej, yang dikenali sebagai Koshien Bowl.

Pemain besbol legenda, Babe Ruth pernah beraksi dalam perlawanan persahabatan di Koshien sewaktu jelajah ke Jepun pada 1934. Terdapat plak di stadium bagi mengenang peristiwa itu.

Catatan

Pautan luar 
 Hanshin Koshien Stadium (in Japanese)
 Hanshin Koshien Stadium (in English)

Venue Nippon Professional Baseball
Hanshin Tigers
Stadium di Jepun